สำเนา

รายงานการประชุมสภาองค์การบริหารส่วนตำบลทรายขาว

สมัยวิสามัญ สมัยที่ 2 ครั้งที่ 2 ประจำปี 2561

วันที่ 14 กันยายน 2561

 ณ ห้องประชุมสภาองค์การบริหารส่วนตำบลทรายขาว

...................................

สมาชิกผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายจิตร จันทร์เรือง | ส.อบต. ม.8 | จิตร จันทร์เรือง |
| 2 | นายเจริญ ไกรคุ้ม | ส.อบต. ม.9 | เจริญ ไกรคุ้ม |
| 3 | นายพีระยศ แก้วฉิม |  ส.อบต .หมู่ 5 | พีระยศ แก้วฉิม |
| 4 | นายปรีดา สังสง |  ส.อบต. หมู่ที่ 10 | ปรีดา สังสง |
| 5 | นายประนอม เพ็ชรทอง |  ส.อบต. หมู่ที่ 2 | ประนอม เพ็ชรทอง |
| 6 | นายมนูญ สังด้วง |  ส.อบต. หมู่ที่ 6 | มนูญ สังด้วง |
| 7 | นายธีระพันธ์ รอดนวล |  ส.อบต. หมู่ที่ 4 | ธีระพันธ์ รอดนวล |
| 8 | นายสาธิต เพชรรัตน์ |  ส.อบต .หมู่ที่ 7 | สาธิต เพชรรัตน์ |
| 9 | นายสุนทร รักษ์เมือง |  ส.อบต .หมู่ที่ 3 | สุนทร รักษ์เมือง |
| 10 | นายสายชล เอียดดำ |  ส.อบต .หมู่ที่ 12 | สายชล เอียดดำ |
| 11 | นายเสนอ หนูยิ้มซ้าย |  ส.อบต. หมู่ที่ 9 | เสนอ หนูยิ้มซ้าย |
| 12 | นายสัมพันธ์ เรืองสังข์ |  ส.อบต .หมู่ที่ 10 | สัมพันธ์ เรืองสังข์ |
| 13 | นายสมพร เจิมพงค์ |  ส.อบต .หมู่ที่ 8 | สมพร เจิมพงค์ |
| 14 | นายอรุณ มีลาย |  ส.อบต.หมู่ที่ 1 | อรุณ มีลาย |
| 15 | นายศุภกฤต จันทร์ทองอ่อน |  ส.อบต. หมู่ที่ 7 | ศุภกฤต จันทร์ทองอ่อน |
| 16 | นายธนวัฒน์ สุดการงาน |  ส.อบต. หมู่ที่ 4 | ธนวัฒน์ สุดการงาน |
| 17 | นายธีระพงค์ ลิ่มสกุล |  ส.อบต. ม.5 | ธีระพงค์ ลิ่มสกุล |
| 18  | นายปรีชา สงเสน | ส.อบต. ม.1 | ปรีชา สงเสน |
| 19 | นายสันติ สุวรรณบุรี | ส.อบต.ม.6 | สันติ สุวรรรณบุรี |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุรินทร์ สงหนู | นายกอบต. | สุรินทร์ สงหนู |
| 2 | นายวิลาศ มีฮิ่น | รองนายก อบต. | วิลาศ มีฮิ่น |
| 3 | นางจันทนา คงเกตุ | เลขานุการสภาฯ | จันทนา คงเกตุ |

-2-

สมาชิกผู้ขาดประชุม

 1. นายสวย นุ่นนุ่ม ส.อบต. หมู่ที่ 3

 2. นายชะรวย รักจุฬ ส.อบต. หมู่ที่ 12

เมื่อถึงกำหนดเวลานัดประชุม นางจันทนา คงเกตุ เลขานุการสภาองค์การบริหารส่วน

ตำบลทรายขาวตรวจสอบรายชื่อสมาชิกสภาองค์การบริหารส่วนตำบลทรายขาว ปรากฏว่ามีผู้มาประชุม 19 คน ครบองค์ประชุม จึงให้สัญญาณเรียกสมาชิกสภาองค์การบริหารส่วนตำบลเข้าห้องประชุม

ประธานสภาฯ เปิดประชุมสภาฯ สมัยวิสามัญ สมัยที่ 2 ครั้งที่ 2 ประจำปี 2561 และดำเนินการประชุมตามระเบียบวาระ

 สืบเนื่องจากการประชุมสภาฯ สมัยวิสามัญ สมัยที่ 2 ครั้งที่ 1 เมื่อวันที่ 5 กันยายน 2561 ที่ประชุมสภาฯ แห่งนี้ มีมติรับหลักการแห่งร่างข้อบัญญัติงบประมาณรายจ่ายประจำปีงบประมาณ 2562 ในวันนี้จะเป็นการประชุม พิจารณา ในวาระที่ 2 ขั้นแปรญัตติ และวาระที่ 3 ขั้นเห็นชอบให้ตราเป็นข้อบัญญัติ ต่อไป

 เริ่มประชุมตามระเบียบวาระดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ ลำดับต่อไปเป็นการประชุมในระเบียบวาระที่ 1 เรื่องที่

 ประธานแจ้งให้ที่ประชุมทราบ

 -ไม่มี-

**ระเบียบวาระที่ 2 เรื่องรับรองรายงานการประชุมสภาฯ สมัยวิสามัญ**

**สมัยที่ 2 ครั้งที่ 1 ประจำปี 2561 เมื่อวันที่ 5 กันยายน 2561**

ประธานสภาฯ ลำดับต่อไปเป็นการประชุมในระเบียบวาระที่ 2

 เรื่องรับรองรายงานการประชุมสภาฯ สมัยวิสามัญ

 สมัยที่ 2 ครั้งที่ 1 ประจำปี 2561 เมื่อวันที่ 5 กันยายน 2561 ซึ่งคณะกรรมการตรวจสอบรายงานการประชุมสภาฯ ได้ตรวจสอบรายงานการประชุมสภาฯ ดังกล่าว เรียบร้อยแล้วและรับรองความถูกต้อง ขอเชิญประธานคณะกรรมการตรวจสอบรายงานการประชุมรายงานต่อที่ประชุม

ประธานคณะกรรมการตรวจสอบ รายงานว่าคณะกรรมการตรวจสอบรายงานการประชุม

-3-

รายงานการประชุม สภาฯ สมัยวิสามัญ สมัยที่ 2 ครั้งที่ 1 เมื่อวันที่ 5 กันยายน 2561 แล้วปรากฏว่า รายงานการประชุมดังกล่าวได้จัดทำขึ้นเรียบร้อยถูกต้องสมบูรณ์ และคณะกรรมการตรวจสอบรายงานการประชุมมีมติรับรองความถูกต้อง

ประธานสภาฯ ขอเชิญสมาชิกสภาฯ ที่มีความประสงค์จะแก้ไขเพิ่มเติมถ้อยคำในรายงานการประชุมสภาฯ ขอเชิญเสนอต่อที่ประชุม หากไม่มีสมาชิกสภาฯ ท่านใดขอแก้ไขถือว่าสภาฯแห่งนี้ให้การรับรองรายงานการประชุมสมัยวิสามัญ สมัยที่ 2 ครั้งที่ 1 เมื่อวันที่

5 กันยายน 2561

มติที่ประชุม รับรองรายงานการประชุม

**ระเบียบวาระที่ 3 ญัตติ พิจารณาร่างข้อบัญญัติงบประมาณรายจ่ายประจำปี**

**พ.ศ.2562 ในวาระที่ 2 ขั้นแปรญัตติ**

ประธานสภาฯ ลำดับต่อไปเป็นการประชุมในระเบียบวาระที่ 3 ญัตติพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2562 ขององค์การบริหารส่วนตำบลทรายขาว ซึ่งตามที่สภาฯ แห่งนี้ได้มีมติแต่งตั้งคณะกรรมการแปรญัตติ เพื่อพิจารณาร่างข้อบัญญัติงบประมาณรายจ่ายประจำปีงบประมาณ 2562 คณะกรรมการได้ประชุมพิจารณาเมื่อวันที่ 9 กันยายน 2561 และได้จัดทำรายงานย่อยื่นต่อประธานสภาฯ เรียบร้อยแล้ว รายละเอียดปรากฏตามเอกสารที่ได้จัดส่งให้สมาชิกสภาทุกท่านแล้ว ขอเชิญประธานคณะกรรมการแปรญัตติได้แถลงให้ที่ประชุมทราบอีกครั้งหนึ่ง

นายสมพร เจิมพงค์ กราบเรียนท่านประธานสภาฯ และสมาชิกสภาฯ ที่ทรงเกียรติทุกท่านผม สมพร เจิมพงค์ ประธานคณะกรรมการแปรญัตติ ตามที่สภาฯ แห่งนี้ได้มีมติให้ผู้ที่ประสงค์จะเสนอคำแปรญัตติขอยื่นเสนอคำแปรญัตติภายใน 3 วัน นั้นคณะกรรมการได้มารอรับคำแปรญัตติตามเวลาที่กำหนดดังกล่าว ปรากฏว่า ไม่มีใครมาเสนอคำแปรญัตติ

และคณะกรรมการได้ประชุมเพื่อพิจารณาข้อบัญญัติงบประมาณดังกล่าวเมื่อวันที่ 9 กันยายน 2561 เวลา 09.00 น. ปรากฏว่าไม่มีคณะกรรมการท่านใดแก้ไขเปลี่ยนแปลงรายละเอียดในร่างข้อบัญญัติงบประมาณรายจ่ายประจำปี 2562 และมีมติเห็นควรให้คงไว้ตามร่างเดิม

ประธานสภาฯ ประธานคณะกรรมการแปรญัตติได้สรุปรายงานย่อชี้แจงเป็นเอกสารและได้ชี้แจงต่อที่ประชุมแล้วว่า ไม่มีสมาชิกท่านใดยื่นเสนอคำแปร

-4-

 ญัตติและคณะกรรมการแปรญัตติได้พิจารณาแล้วมีมติให้คงไว้ตามร่างเดิม ดังนั้น ในลำดับต่อไปผมขอถามมติที่ประชุมสภาฯแห่งนี้ว่า

จะเห็นเป็นอย่างไร ท่านใดเห็นชอบ เห็นควรผ่านร่างข้อบัญญัติงบประมาณรายจ่ายประจำปี 2562 ในวาระ 2 กรุณายกมือครับ ท่านใดไม่เห็นชอบให้ ผ่านวาระ 2 กรุณายกมือครับ

มติที่ประชุม เห็นชอบให้ผ่านวาระ 2 จำนวน 18 เสียง

 ไม่เห็นชอบให้ผ่านวาระ 2 จำนวน - เสียง

 งดออกเสียง 1 คน

ระเบียบวาระที่ 4 ญัตติ **พิจารณาร่างข้อบัญญัติงบประมาณรายจ่ายประจำปี**

**พ.ศ.2562 ในวาระที่** 3 ขั้นเห็นชอบให้ตราเป็นข้อบัญญัติ

ประธานสภาฯ สภาฯ แห่งนี้ได้มีมติรับหลักการแห่งร่างข้อบัญญัติงบประมาณรายจ่ายประจำปี 2562 ขององค์การบริหารส่วนตำบลทรายขาว และเห็นชอบให้ผ่านวาระ 2 เรียบร้อยแล้ว ลำดับต่อไปเป็นการพิจารณาวาระ 3 ขั้นเห็นชอบให้ตราเป็นข้อบัญญัติ ผมขอถามที่ประชุมสภาฯ แห่งนี้ว่า สมาชิกท่านใดเห็นชอบร่างข้อบัญญัติงบประมาณรายจ่ายประจำปี 2562 ขององค์การบริหารส่วนตำบลทรายขาว เห็นควรให้ตราเป็นข้อบัญญัติองค์การบริหารส่วนตำบลกรุณายกมือครับ ท่านใดไม่เห็นชอบกรุณายกมือครับ ท่านใดงดออกเสียงกรุณายกมือครับ

มติที่ประชุม เห็นชอบ 18 เสียง

 ไม่เห็นชอบ - เสียง

 งดออกเสียง 1 คน

ประธานสภาฯ เป็นอันว่าสภาฯแห่งนี้มีมติเห็นชอบร่างข้อบัญญัติงบประมาณรายจ่ายประจำปี 2562 ซึ่งจะได้ดำเนินการเสนอนายอำเภอหัวไทรพิจารณาอนุมัติและประกาศใช้ต่อไป

ระเบียบวาระที่ 5 เรื่องอื่นๆ

ประธานสภาฯ ลำดับต่อไปเป็นการประชุมในระเบียบวาระที่ 5

 เรื่องอื่น ๆ ขอเชิญที่ประชุม

นายวิลาศ มีฮิ่น แจ้งสมาชิกสภาฯ ขอให้ประชาสัมพันธ์โครงการที่สำนักงานชลประทานจะเข้ามาดำเนินการซ่อมแซมถนนภายในตำบลประมาณ 11 สาย โดยได้รับการประสานจากสำนักงานชลประทานว่าจะเข้ามาดำเนินการเร็ว ๆ นี้ และนอกจากถนน สำนักงานชลประทานได้เข้ามาสำรวจเพื่อก่อสร้างเหมืองลอย 5-6 โครงการในปีงบประมาณ 2562 รายละเอียดที่แน่นอนจะแจ้งให้ทราบอีกครั้งเมื่อได้รับการยืนยันจากชลประทาน

 - ขอความร่วมมือแจ้งราษฎรที่ถือครองที่ดินในป่าสงวนแห่งชาติ

-5-

โดยจากการที่ได้รับมอบหมายจากท่านนายกให้เข้าร่วมประชุม ได้รับแจ้งว่า ตามที่ได้มีการสำรวจที่ดินที่มีการทำกินในเขตพื้นที่ป่าสงวน จำนวน 114 แปลง 388 ไร่ 2 งาน 7 ตารางวา นั้น มีผู้ที่ยัง

ไม่ไปแจ้งความประสงค์ตามโครงการโฉนดชุมชน จำนวน 4 ราย

ได้แก่ 1. นายจิตร ช่วยเกิด 1 ไร่ 2 งาน 52 ตร.ว.

 2. นายวิโรจน์ ดำด้วงโรม 2 ไร่ 10 ตร.ว.

 3. นายถวิล หนำคอก 5 ไร่ 67 ตร.ว.

 4. นางอารีย์ ดำกุ่ม 8 ไร่ 1 งาน 87 ตร.ว.

ขอให้สมาชิกในพื้นที่ ได้ประสานราษฎรให้ดำเนินการแจ้งความประสงค์ในการจัดทำโฉนดชุมชนด้วย

นายก อบต. ขอขอบคุณสมาชิกสภาทุกท่านที่ไว้วางใจให้ความเห็นชอบ

ร่างข้อบัญญัติงบประมาณรายจ่าย ประจำปี 2562 โดยเมื่อนายอำเภอหัวไทรอนุมัติและนำมาประกาศใช้แล้ว

คณะผู้บริหารจะดำเนินการด้วยความโปร่งใสและให้เกิดประโยชน์สูงสุด

ประธานสภาฯ สอบถามที่ประชุมว่ามีสมาชิกท่านใดมีเรื่องอื่นใดเสนอเพิ่มเติมอีกหรือไม่ ปรากฏว่าไม่มี จึงปิดประชุม

 ปิดประชุมเวลา 11.30 น.

 จันทนา คงเกตุ

(นางจันทนา คงเกตุ)

 เลขานุการสภาฯ

 จด/บันทึก

 **ตรวจแล้วรับรองถูกต้อง**

(ลงชื่อ) สมพร เจิมพงค์ ประธานคณะกรรมการตรวจสอบรายงานการประชุม

 (นายสมพร เจิมพงค์)

(ลงชื่อ) สวย นุ่นนุ่ม กรรมการตรวจสอบรายงานการประชุม

 (นายสวย นุ่นนุ่ม)

(ลงชื่อ) พีระยศ แก้วฉิม กรรมการตรวจสอบรายงานการประชุม

 (นายพีระยศ แก้วฉิม)